CELEX: E2017C0035
Language: bg
Date: 2017-02-09 00:00:00
Title: Решение на Надзорния орган на ЕАСТ № 35/17/COL от 9 февруари 2017 година за предоставяне на дерогация на Норвегия по отношение на пречиствателната станция за градски отпадъчни води Ladehammeren в агломерацията на Trondheim и за отмяна на Решение № 725/07/COL [2017/2099]

16.11.2017   
               
               
                  BG
               
               
                  Официален вестник на Европейския съюз
               
               
                  L 299/38
               
            РЕШЕНИЕ НА НАДЗОРНИЯ ОРГАН НА ЕАСТ
      № 35/17/COL
      от 9 февруари 2017 година
      за предоставяне на дерогация на Норвегия по отношение на пречиствателната станция за градски отпадъчни води Ladehammeren в агломерацията на Trondheim и за отмяна на Решение № 725/07/COL [2017/2099]
      НАДЗОРНИЯТ ОРГАН НА ЕАСТ,
      
         като взе предвид акта, посочен в точка 13 от приложение XX към Споразумението за ЕИП,
         
            Директива 91/271/ЕИО на Съвета от 21 май 1991 г. за пречистването на градските отпадъчни води
             (1)
         
         адаптиран към Споразумението за ЕИП с Протокол 1 към него, и по-специално член 8, параграф 5 от него,
      
      като взе предвид Решение № 725/07/COL на Надзорния орган на ЕАСТ („Органът“), за предоставяне на дерогация в съответствие с член 8, параграф 5 от Директива 91/271/ЕИО на пречиствателната станция за градски отпадъчни води Høvringen (документ № 452420),
      като има предвид, че:
      
                  (1)
               
               
                  Член 8, параграф 5 от Директива 91/271/ЕИО гласи, че, при при извънредни обстоятелства, когато може да се докаже, че по-дълбоко пречистване няма положителен ефект върху околната среда, изливаните води в по-слабо чувствителни зони, произхождащи от агломерации с ЕЖ над 150 000, могат да бъдат подлагани на пречистване съгласно по-малко строгите изисквания, предвидени в член 6, параграф 2 от този акт,
               
            
                  (2)
               
               
                  При тези обстоятелства от държавите от ЕАСТ се изисква да представят на Органа документация, за да докажат, че изливаните води се подлагат поне на първично пречистване и че няма да окажат неблагоприятно въздействие върху околната среда,
               
            
                  (3)
               
               
                  Норвегия е определила своята крайбрежна зона от Lindesnes до границата между Норвегия и Русия като „по-малко чувствителна зона“ по член 6 от Директива 91/271/ЕИО,
               
            
                  (4)
               
               
                  На 19 декември 2007 г. с Решение № 725/07/COL Органът прие искане от Норвегия по член 8, параграф 5 от Директива 91/271/ЕИО да предоставя по-слабо пречистване на отпадъчните води от предвиденото в член 4 от Директива 91/271/ЕИО за пречиствателната станция за отпадъчни води Høvringen, при спазване на условията, посочени в това решение,
               
            
                  (5)
               
               
                  На 20 февруари 2010 г. градският съвет на Trondheim от името на община Trondheim взе решение да поиска дерогация съгласно член 8, параграф 5 от Директива 91/271/ЕИО за пречиствателната станция за отпадъчни води Ladehammeren и да направи координирани искания за пречиствателните станции Høvringen и Ladehammeren, определени като намаляване на общите количества суспендирани твърди вещества във входящите отпадъчни води с поне 70 % или максимална концентрация на суспендираните твърди вещества от 60 mg/l в комбинация с намаляване на биохимичната потребност от кислород с поне 20 %.
               
            
                  (6)
               
               
                  На 9 февруари 2012 г. Органът се срещна с представители на Министерството на околната среда и община Trondheim. По време на тази среща беше обсъдено преразглеждане на условията на дерогацията за пречиствателната станция Høvringen, както и искане за дерогация по член 8, параграф 5 от Директива 91/271/ЕИО относно заустванията на градски отпадъчни води от пречиствателна станция Ladehammeren в агломерацията Trondheim, изливани във фиорда Trondheim.
               
            
                  (7)
               
               
                  С писмо от 25 юни 2012 г. (документ № 638245) Органът изпрати искане до Норвегия да предостави по-подробна информация в подкрепа на двете заявления за дерогация, за да могат те да бъдат разгледани.
               
            
                  (8)
               
               
                  На 9 ноември 2012 г. (документ № 653035) Норвегия отговори на това искане, като предостави различни документи в подкрепа на заявленията си.
               
            
                  (9)
               
               
                  По искане на Органа Норвегия представи допълнителна информация в подкрепа на заявлението на 28 януари 2014 г. (документ № 697161), 29 януари 2014 г. (документ № 697372), 29 октомври 2014 г. (документ № 728105), 12 януари 2015 г. (документ № 734689), 16 януари 2015 г. (документ № 741891), 8 април 2016 г. (документ № 799935) и 9 септември 2016 г. (документ № 818158).
               
            
                  (10)
               
               
                  Изискванията за заустванията от пречиствателни станции, определени в Директива 91/271/ЕИО, акцентират върху потребността от кислород, дължаща се на разлагането на разтворени и прахови органични вещества от земята или от биологично производство.
               
            
                  (11)
               
               
                  Фиордът Trondheim притежава голям капацитет за разграждане на органични вещества поради голямата дълбочина и обем на водата и ефикасния воден обмен с дълбоката океанска зона извън устието на фиорда, което осигурява редовно снабдяване с богата на кислород вода от Атлантическия океан чрез Норвежко море.
               
            
                  (12)
               
               
                  Системата за събиране на отпадъчни води в Trondheim е разделена на два окръга — Høvringen и Lade, които заедно получават около 99 % от отпадъчните води на града. Въз основа на този хидродинамичен режим съоръженията за изливане на отпадъчни води на двете пречиствателни станции са изградени с дифузерна система за дълбоководно освобождаване, която осигурява безопасно задържане на разредените отпадъчни води под повърхностния слой, което предотвратява процесите на еутрофикация в повърхностния слой и в дълбоките водни маси и седименти.
               
            
                  (13)
               
               
                  Окончателните изходящи води от пречиствателната станция Høvringen се изпускат в западната страна на залива Trondheim, а окончателните изходящи води от пречиствателната станция Ladehammeren се изпускат в източната част на залива Trondheim.
               
            
                  (14)
               
               
                  Извършената от Органа оценка показва, че въз основа на модела на изпускателните тръби и извършения мониторинг заустванията от пречиствателните станции Høvringen и Ladehammeren не изглежда да достигат или да оказват въздействие върху биологично продуктивния повърхностен слой на залива Trondheim.
               
            
                  (15)
               
               
                  Освен това резултатите от направените проучвания на качеството на водите показват, че окончателните изходящи води от пречиствателните станции Høvringen и Ladehammeren не оказват забележимо въздействие върху качеството на водите в залива Trondheim. Няма признаци, че водите на залива Trondheim страдат от еутрофикация и няма признаци, че окончателните изходящи води от двете пречиствателни станции оказват въздействие върху фауната на мекото дъно.
               
            
                  (16)
               
               
                  Техническата оценка, извършена от Органа, показва също така, че резултатите от проучванията на дънните седименти, които установяват наличие на тежки метали и органични замърсители, не изглеждат свързани с окончателните изходящи води от двете пречиствателни станции Høvringen и Ladehammeren.
               
            
                  (17)
               
               
                  Независимо от това заустванията от пречиствателните станции съдържат тежки метали и органични микрозамърсители, разтворени във водата или свързани с частици в изходящите води, и извършването на химическо и/или биологично пречистване ще намали до известна степен изпусканията на тежки метали и органични микрозамърсители.
               
            
                  (18)
               
               
                  Надзорният орган счита, че в съответствие с решението на общинския съвет на Trondheim от 20 февруари 2010 г. подходящото пречистване на градските отпадъчни води следва да означава намаляване на общите количества суспендирани твърди вещества във входящите отпадъчни води с поне 70 % или максимална концентрация на суспендираните твърди вещества от 60 mg/l в комбинация с намаляване на биохимичната потребност от кислород с поне 20 %.
               
            
                  (19)
               
               
                  Общата техническа оценка, възложена от Надзорният орган, доведе до заключението, че изходящите води от пречиствателните станции Høvringen и Ladehammeren изглежда нямат измеримо въздействие върху околната среда. Моделирането на околната среда и симулациите на въздействието на вторичното пречистване в двете пречиствателни станции в сравнение с първичното пречистване не са показали, че по-дълбокото пречистване ще доведе до допълнителни осезаеми ползи за околната среда.
               
            
                  (20)
               
               
                  В своето решение от 19 декември 2007 г. за предоставяне на дерогация по член 8, параграф 5 на пречиствателната станция за градски отпадъчни води Høvringen Органът посочи, че извършването на химическо и/или биологично пречистване в пречиствателната станция за градски отпадъчни води Høvringen ще намали до известна степен изпусканията на тежки метали и органични микрозамърсители. Едно от условията за това решение е, че пречистването на градските отпадъчни води от тази пречиствателна станция следва да гарантира намаляване на общите количества суспендирани твърди вещества във входящите отпадъчни води с поне 80 % преди изпускане и минимално процентно намаление от 20 % на биохимичната потребност от кислород (2).
               
            
                  (21)
               
               
                  След като анализира резултатите, представени по отношение на пречиствателната станция за градски отпадъчни води Høvringen, Органът установи, че те не са достатъчни, за да гарантират спазването на условията, свързани с решението за дерогация от 2007 г. Органът заключи, че условията, посочени в първоначалното му решение от 19 декември 2007 г. за предоставяне на дерогация, не са били изпълнени. По тази причина Органът счита, че решението за дерогация по отношение на пречиствателна станция Høvringen следва да бъде отменено.
               
            
                  (22)
               
               
                  В съответствие с процедурата, предвидена в член 18, параграф 2 от Директива 91/271/ЕИО, и както е допълнително определено в решения на Постоянния комитет на държавите от ЕАСТ № 3/2012/SC и № 4/2012/SC от 26 октомври 2012 г., Органът представи проект на настоящото решение на Комитет на ЕАСТ по околната среда с писмо от 8 декември 2016 г. В съответствие с процедурния правилник на Комитета проектът за решение беше счетен за одобрен на 26 януари 2017 г.
               
            
                  (23)
               
               
                  Членът на колегиума, специално отговарящ за областта на околната среда, беше упълномощен (3), от името на Надзорния орган и под негова отговорност, да приеме мерките, ако, както в настоящия случай, предвижданите мерки, които трябва да бъдат приети, са в съответствие със становището, дадено от Комитета на ЕАСТ по околната среда, подпомагащ Надзорния орган,
               
            ПРИЕ НАСТОЯЩОТО РЕШЕНИЕ:
      
                  1.
               
               
                  Искането на Норвегия съгласно член 8, параграф 5 от акта, посочен в точка 13 от приложение XX към Споразумението за ЕИП (Директива 91/271/ЕИО на Съвета от 21 май 1991 г. за пречистването на градските отпадъчни води), за разрешаване на пречиствателната станция за отпадъчни води Ladehammeren в агломерацията Trondheim да осигурява пречистване на водите, което е по-малко стриктно от предвиденото в член 4 от този акт, се приема при условията, определени в параграфи 2—7 по-долу.
               
            
                  2.
               
               
                  Преди да бъдат изхвърлени в приемните води, градските отпадъчни води от пречиствателната станция за отпадъчни води Ladehammeren в агломерацията Trondheim трябва да бъдат предмет на пречистването, изложено в приложението към настоящото решение, не по-късно от 31 декември 2017 г.
               
            
                  3.
               
               
                  Стратегията за намаляване на количество тежки метали и микрозамърсители в канализационната система и за предотвратяване на по-нататъшното замърсяване на градските отпадни води с тежки метали и микрозамърсители ще бъде разработена до 30 юни 2017 г. Планът, които ще подлежи на мониторинг от компетентния орган на Норвегия, включва задължението за:
                  
                              —
                           
                           
                              извършване на проучвания и мониторинг за идентифициране на потенциалните източници на замърсяване и местните замърсители;
                           
                        
                              —
                           
                           
                              създаване на планове за действие за прекратяване на замърсяването от източниците на замърсяване и местните замърсители;
                           
                        
                              —
                           
                           
                              прилагане на мерки за противодействие спрямо установените замърсители и за премахване на замърсяващите вещества при източника.
                           
                        
            
                  4.
               
               
                  Решението на Органа от 19 декември 2007 г. (725/07/COL) за приемане на искането на Норвегия за дерогация по член 8, параграф 5 от Директива 91/271/ЕИО се отменя.
               
            
                  5.
               
               
                  В съответствие с член 15, параграф 3 от акта норвежкият компетентен орган извършва мониторинг и провежда всички други съответни проучвания, за да се потвърди, че изливането на води не влияе неблагоприятно на околната среда.
               
            
                  6.
               
               
                  На всеки две години, считано от 31 януари 2018 г., правителството на Норвегия предоставя на Органа доклад с резултатите от мониторинга, проведен през предходния период, в съответствие с разпоредбите на параграфи 3 и 4 по-горе, по-специално относно взетите мерки за предотвратяване на замърсяването на канализационната система с тежки метали и микрозамърсители. В доклада се включват и обяснения относно евентуално неспазване на изискванията на настоящото решение.
               
            
                  7.
               
               
                  След всеки отчетен период, посочен в параграф 6, или когато настъпят нови събития, Органът прави преоценка на ситуацията и, ако е необходимо, представя предложение за ново решение на Комитета на ЕАСТ по околната среда, подпомагащ Органа.
               
            
                  8.
               
               
                  Настоящото решение се публикува в раздела за ЕИП на Официален вестник на Европейския съюз и в притурката за ЕИП към него.
               
            
                  9.
               
               
                  Решението влиза в сила след нотифицирането на Норвегия.
               
            
                  10.
               
               
                  Автентичният език на настоящото решение е английският.
               
            
                  11.
               
               
                  Адресат на настоящото решение е Норвегия.
               
            
         Съставено в Брюксел на 9 февруари 2017 година.
         
            
               За Надзорния орган на ЕАСТ
            
            Helga JÓNSDÓTTIR
            
               Член на колегиума
            
            Carsten ZATSCHLER
            
               Директор
            
         
      
      
         (1)  ОВ L 135, 30.5.1991 г., стр. 40.
      
         (2)  БПК5 при 20 °C.
      
         (3)  Решение № 17/94/COL от 23 септември 1994 г. (документ № 624326).
      
         ПРИЛОЖЕНИЕ
         
            Изисквания за заустването от пречиствателната станция за градски отпадъчни води Ladehammeren в агломерацията Trondheim
         
         
                     Параметър
                  
                  
                     Опция 1
                  
                  
                     Опция 2
                  
               
                     Минимален процент на намаляване (*1)
                     
                  
                  
                     Минимален процент на намаляване (*1)
                     
                  
                  
                     Максимална концентрация на изходящите води (mg/l)
                  
               
                     Биохимична потребност от кислород (БПК5 при 20 °C) без нитрификация
                  
                  
                     N/A
                  
                  
                     20
                  
                  
                     N/A
                  
               
                     Общо суспендирани твърди вещества
                  
                  
                     70
                  
                  
                     N/A
                  
                  
                     60
                  
               
            (*1)  Намаляване спрямо концентрацията на входящите (непречистени) води